Sklep Splošnega sodišča z dne 17. novembra 2020 – González Calvet/EOR
(Zadeva T-257/20)1
(Ničnostna tožba – Ekonomska in monetarna politika – Enotni mehanizem za reševanje kreditnih institucij in določenih investicijskih podjetij (EMR) – Sklep o zavrnitvi dodelitve denarnega nadomestila zadevnim delničarjem in upnikom – Nespoštovanje formalnih zahtev – Člen 76(d) Poslovnika – Očitna nedopustnost)
Jezik postopka: španščina
Stranke
Tožeči stranki: Ramón González Calvet (Barcelona, Španija) in Joan González Calvet (Barcelona) (zastopnik: P. Molina Bosch, odvetnik)
Tožena stranka: Enotni odbor za reševanje (zastopniki: S. Branca, J. King, L. Forestier in E. Muratori, agenti, skupaj s H.-G. Kamannom, F. Louisom, V. Del Pozo Espinosa De Los Monteros in L. Hesse, odvetniki)
Predmet
Predlog na podlagi člena 263 PDEU za razglasitev ničnosti sklepa EOR SRB/EES/2020/52 z dne 17. marca 2020, katerega namen je ugotoviti, ali je treba delničarjem in upnikom, na katere se nanaša ukrep za reševanje banke Banco Popular Español, SA, dodeliti odškodnino.
Izrek
Tožba se zavrže kot očitno nedopustna.
Postopek s predlogom za intervencijo Kraljevine Španije se ustavi.
Ramón González Calvet in Joan González Calvet nosita svoje stroške in stroške, ki so nastali Enotnemu odboru za reševanje (EOR), razen stroškov, ki se nanašajo na predlog za intervencijo Kraljevine Španije.
R. González Calvet, J. González Calvet, EOR in Kraljevina Španija nosijo svoje stroške v zvezi s predlogom za intervencijo Kraljevine Španije.
____________
1     UL C 209, 22.6.2020.